text: Haka nan kuma yayin da yake ishara da yadda wasu daga cikin mabiya Imam da juyin juya halin Musulunci a lokacin rayuwar Imam mai girma suka yi neman fito na fito da Imam (r.a) Ayatullah Khamene'i cewa ya yi: Wajibi ne hakan ya zamanto darasi ga dukkaninmu, ko da yake kamar yadda na fadi a lokacin sallar juma'a cewa ni dai ina son janyo hankali mafi yawan mutane da kuma kore ‘yan kadan, to amma daga dukkan alamu wasu mutane sun dage sai sun nesantar da kansu daga wannan tsarin. Jagoran juyin juya halin Musulunci ya bayyana cewar ‘yan wadansu tsirarun mutane wadanda ta hanyar maganganunsu da ayyukan da suke aikatawa ya sanya wadansu samun irin wannan karfin gwuiwa wajen kokarin fito na fito da wannan tsari, to amma su din nan ba komai ba ne a gaban al'ummar Iran.